Sulliwan Unplugged

Sulliwan Unplugged on 1990. aastal loodud akustilise roki ansambel. Ansambli asutajaliikmed olid Sulev Müürsepp (Sulliwan), Margus "Maku" Kulden ja Margus Ristmets (Clint), kes olid varem mänginud Tallinna 61. Keskkooli ansamblist välja kasvanud ansamblites Zen ja Spanish Castle. Esimesed kontserdid anti Nõmme Kultuurimaja küljes asuvas suvekohvikus. Peagi lisati ansamblisse basskitarr, mida mängis samuti Pääsküla kooliansamblist pärit Martti Mikk (B.O.A.). 1994. aastal andis ansambel Fugata Recordsi all välja kasseti näol helikandja "Broken Rose". Esineti peamiselt Tallinna pubides ja klubides. Tuntumad lood olid ööklubi Bonnie & Clyde tellimusena tehtud kaver "The Ballad of Bonnie and Clyde" ja Metallica "Enter Sandman". Mõlemad olid edukad raadio Kuku edetabelisaates "Tagumine paar välja". Kohe pärast "Broken Rose" ilmumist liitus Sulliwan Unpluggediga varem ansamblites Velikije Luki ja Jim Arrow & The Anachrones trumme mänginud Kristjan Mäeots (Kotkas). 1995. aastal anti Fugata Recordsi all välja teine kassett "Fantasies". Kõige tuntum lugu "Men's Song" oli telesaate "Seitse vaprat" edetabelis järjest 9 nädalat. Lisaks pubimängudele anti kontserte ja esineti festivalidel. Festivalide hulgas olid Pühajärve Beach Party, Tartu Levimuusikapäevad, Rock Summer jt. 1999. aastal lahkus ansamblist laulja Margus Kulden (Maku) ning mõne aasta pärast ka bassimees Martti Mikk (B.O.A.). Edaspidi esineti enamasti ööklubides erinevate muusikutega. 2019. aasta mais kogunes Sulliwan uuesti selleks, et edaspidi tegutseda ainult kontsertansamblina. Basskitarri mängib ansamblitest Magnetic Band, Muusik Seif, Singer Vinger ja Kolumbus Kris tuttav Jaanus Raudkats. Esimene esinemine pärast uut kokkutulemist oli Gunnar Grapsi mälestuskontsert 22. november 2019. 2022. aasta sügisel vahetas ansambel trummarit. Uueks Sulliwan Unpluggedi trummariks on varem ansamblitest Beergrass ja Meie Mees pärit Toomas Pae ehk Törlep. Törlepi esimene ülesastumine Sulliwan Unpluggedi koosseisus toimus 19. oktoobril ETV saates "Terevisioon" singli "Põletav elu" esmaettekandel. Sulev Müürsepp (Sulliwan) – kitarr Margus Kulden (Maku) – laul Margus Ristmets (Clint) – 12-keelne kitarr Jaanus Raudkats (Raudkats) – bass Toomas Pae (Törlep) – trummid You're All I Need 3:29 Like A Lonely Cowboy 5:15 Same Shit, Different Place 3:34 Sweet Dreams 3:45 Enter Sandman 3:21 The Ballad of Bonnie and Clyde 2:17 Prisoner Of Darkness 3:22 Woman 4:39 Nasty Mood 3:12 Broken Rose 5:34 Old One 03:20 Silent Lucidity 05:40 Men's Song I 05:09 Lone Child 04:24 Pilgrim 04:05 Fantasies 02:49 Love Is On The Way 04:52 Open Heart 04:19 Heat Of The Summernight 03:22 Mens Song (Radio version) 03:58 Komorovo 03:31 Taustavokaal – Kersti Kuusk (11), Urmas Podnek (11) Tšello – Eva Metsamart (4) Suupill – Gunnar Graps (1) Viiul – Tarmo Truuväärt (4) Heli – Elmu Värk Men's Song (ETV 1995, Seitse vaprat) - https://www.youtube.com/watch?v=FCgade1UKvk Like a Lonely Cowboy (EVTV 1993) - https://www.youtube.com/watch?v=ekb4RzIbSmo Not (ETV 1996) - https://www.youtube.com/watch?v=3BmDO87ULqU Täispikkuses kontsert - von Krahli Baar, 30.11.2019 - https://www.youtube.com/watch?v=gMJWVocjtEg Põletav elu (2022) - https://www.youtube.com/watch?v=M7aPP1MNujA Ansambel Facebookis Ansambel Youtube'is Ansambel Instagramis ERR (19. oktoober 2022). "Margus Kulden bändist Sulliwan Unplugged: pubibändi tiitel oli häiriv". ERR. ERR (19. oktoober 2022). "Margus Kulden bändist Sulliwan Unplugged: pubibändi tiitel oli häiriv". ERR. Vaadatud 24. jaanuaril 2023.